I september 1941 søkte Pavestolen å få amerikanerne til å sende humanitær hjelp til litauere og polakker som var blitt deportert til harde kår i fangeleirer i særlig de asiatiske deler av Sovjetunionen; henstillingen ble formidlet av Harold Tittmann. Senere på høsten kom lignende henstillinger, medisinsk hjelp til underernærte barn i Hellas, og lignende til nødstedte i Frankrike og Belgia.